laion/Wikipedia-Exotic huggingface dataset:
თვალის ადაპტაცია

თვალის ადაპტაცია — სხვადასხვა განათებასთან თვალის შეგუების უნარი. განარჩევენ ადაპტაციას სიბნელისადმი — დღის სინათლიდან ღამის სინათლეზე ან დიდი განათებიდან მცირე განათებაზე გადასვლისას, და ადაპტაციას სინათლისადმი — მცირე განათებიდან დიდ განათებაზე გადასვლის დროს. უმცირესი განათება, რომელიც სინათლის შეგრძნებას იწვევს (გაღიზიანების ზღურბლი), განსაზღვრავს სინათლისადმი თვალის მგრძნობიარობას. რაც უფრო დაბალია გაღიზიანების ზღურბლი, მით უფრო მაღალია სინათლისადმი თვალის მგრძნობიარობა და პირიქით. სიბნელისადმი ადაპტაცია საკმაოდ ხანგრძლივად მიმდინარეობს. იგი სწრაფად მატულობს პირველი 15 წუთის განმავლობაში, 30-ე წუთზე აღწევს მაქსიმუმს და პრაქტიკულად მთავრდება ერთ საათში, სინათლისადმი კი კლებულობს პირველ წამებში და მთავრდება 5-7 წუთში. სიბნელისადმი ადაპტაცია დაქვეითებულია თვალის ზოგიერთი დაავადების (გლაუკომა, ბადურას პიგმენტური გადაგვარება), ცენტრალური ნერვული სისტემისა და სხვათა დაავადებათა დროს. სიბნელისადმი ადაპტაციას განსაზღვრავენ ადაპტომეტრით. ქართული საბჭოთა ენციკლოპედია, ტ. 1, თბ., 1975. — გვ. 84.
ადაპტაციის დონე

ადაპტაციის დონე — პოზიცია (სკალა), რომლის საფუძველზეც ადამიანი აფასებს გამღიზიანებლის ინტენსივობას. სინათლის, ბგერის, საგნის სიდიდის, სიმძიმის, ტემპერატურის და სხვა თვისებების შეფასების დროს ადამიანი იყენებს გარკვეულ სკალას, „მასშტაბს“, რაღაც „საშუალო“ სიდიდის გამღიზიანებელს, რომლის საფუძველზეც ამა თუ იმ გამღიზიანებელს განიცდის როგორც ძლიერი. საშუალო ან სუსტი ინტენსივობის მქონეს. მაგალითად, ტემპერატურა შეიძლება განვიცადოთ როგორც ცხელი, თბილი, გრილი, ცივი და ა. შ.; გამაღიზიანებლის ეს „საშუალო“ სიდიდე გამოხატავს ადამიანის ადაპტაციის დონეს. ცალკეულ ინდივიდებს სხვადასხვა ადაპტაციის დონე ახასიათებს. ადაპტაციის დონეზე გავლენას ახდენს გამოცდილება, შესაფასებელი სტიმულის და იმ სტიმულის ინტენსივობა, რომელთან მიმართებაშიც განვიცდით შესაფასებელ სტიმულს. ადაპტაციის დონის ცვალებადობა დაკავშირებულია პიროვნების ისეთ თავისებურებებთან, როგორიცაა დინამიკურობა, რიგიდობა, ადაპტიურობა და სხვ. ამიტომ ადაპტაციის დონის საშუალებით შესაძლებელი ხდება პიროვნების ზოგიერთ ფსიქოლოგიურ თავისებურებათა დახასიათება. ქართული საბჭოთა ენციკლოპედია, ტ. 1, თბ., 1975. — გვ. 84.
ადაპტაციოგენეზი

ადაპტაციოგენეზი (ადაპტაცია... და ბერძ. Γένεσις — წარმოშობა, განვითარება), ადაპტიოგენეზი — ორგანიზმის კონკრეტული ადაპტიური ფორმის წარმოქმნის, განვითარებისა და გარდაქმნის ისტორიული (ფილოგენეზური) პროცესი. ჩ. დარვინის მიერ ორგანული სამყაროს ევოლუციური მექანიზმის აღმოჩენამ დაადასტურა, რომ მთელი ევოლუცია არსებითად ადაპტაციოგენეზია. ორგანიზაციის ნებისმიერი ნიშან-თვისება ადაპტიურია. ხმელეთის ხერხემლიანი ცხოველების კიდურებს აქვთ ფუნქციის (სირბილი, თხრა, ცურვა ან ფრენა) შესაბამისი აგებულება, მაგრამ აგებულების საფუძველი ერთი და იგივეა. ორგანიზმის ყოველი ადაპტიური ფორმა ჩნდება კონკრეტული სასიცოცხლო გარემოს პირობებში და გარკვეულ მუდმივობას ინარჩუნებს განსაზღვრული დროის განმავლობაში, თუმცა ამ პერიოდშიც წარმოიქმნება ზოგიერთი ვარიანტი. ახალი პირობების შექმნისას ჩნდება ახალი ადაპტიური ფორმა, რაც ახალი სახეობის ანდა ახალი ეკოლოლოგიური ან გეოგრაფიული რასის გაჩენას ნიშნავს. ადაპტაციოგენეზის ელემენტარული წყაროა მუტაციები, რომელთაც თავისთავად ადაპტიური ხასიათი არა აქვთ. მუტაციების ჩართვა ევოლუციურ პროცესში ბუნებრივი გადარჩევის მეშვეობით ხდება. ადაპტაციოგენეზის პროცესები განსხვავდება ურთიერთისაგან მასშტაბითა და მნიშვნელობით არომორფოზი იდიოადაპტაცია ქართული საბჭოთა ენციკლოპედია, ტ. 1, თბ., 1975. — გვ. 84-85.
ადაპტრაციომორფოზი

ადაპტაციომორფოზი (ადაპტაცია...და ბერძ. morphe — ფორმა, სახე), ადაპტიომორფოზი — ორგანიზმის კონკრეტული ადაპტიური ფორმის განვითარების, ცვლისა და გარდაქმნის ისტორიული (ფილდგენეზური) პროცესი. ტერმინი შემოღებულია რუსი ბიოლოგის ი. შმალგაუზენის მიერ. ადაპტაციების განვითარებას, ცვლასა და გარდაქმნას ჩვეულებრივ განიხილავენ მათ აღმოცენებასთან ერთად და აერთიანებენ ადაპტაციოგენეზის ცნებაში. ქართული საბჭოთა ენციკლოპედია, ტ. 1, თბ., 1975. — გვ. 85.
ადაპტაციურ-ტროფიკული ფუნქცია

ადაპტაციურ-ტროფიკული ფუნქცია (ადაპტაცია... და ბერძ. trophe — „კვება“) — სიმპათიკური ნერვული სისტემის ფუნქცია, რომელიც უზრუნველყოფს გარემოს ცვალებად (განსაკუთრებით ექსტრემალურ) პირობებთან ხერხემლიანი ცხოველებისა და ადამიანის ორგანიზმის შეგუებას, რაც ყველა ორგანოსა და ქსოვილში ნივთიერებათა ცვლის დონის შეცვლით ხორციელდება. ცხოველისა და ადამიანის ქსოვილებსა და ორგანოებთან მისული იმპულსები გარკვეული ფიზიკური, ქიმიური და ბიოქიმიური ძვრების მეშვეობით აწესრიგებს ნივთიერებათა ცელის, აგზნებადობისა და შრომისუნარიანობის დონეს. ადაპტაციურ-ტროფიკული ფუნქციის თეორია ექსპერიმენტულად დაასაბუთეს ლ. ორბელმა და მისმა თანამშრომლებმა. ა. ბაკურაძე, ქართული საბჭოთა ენციკლოპედია, ტ. 1, თბ., 1975. — გვ. 85.
ადაპტირებული ტექსტი

ადაპტირებული ტექსტი — ნაკლებმომზადებული მკითხველის დონის შესაბამისად გამარტივებული რომელიმე ლიტერატურული ნაწარმოების ტექსტი. ადაპტირებული ტექსტით მეტწილად უცხოურ ენებს სწავლობენ; ადაპტირების დროს ტექსტს ამცირებენ, სინტაქსს ამარტივებენ, იშვიათად ხმარებულ სიტყვებსა და გამოთქმებს ან საყოველთაოდ ცნობილითა და გავრცელებულით ცვლიან ან განმარტავენ. ქართული საბჭოთა ენციკლოპედია, ტ. 1, თბ., 1975. — გვ. 85.
45 (რიცხვი)

ორმოცდახუთი — ორმოცდამეხუთე ნატურალური რიცხვი. არის ორმოცდაოთხის მომდევნო და ორმოცდაექვსის წინამდგომი. აღინიშნება სიმბოლოთი 45. 45 არის კენტი და შედგენილი რიცხვი. სიტყვა „ორმოცდახუთი“ რთული შედგენილობისაა და მისი პირვანდელი ვარიანტია ორი ოცი და ხუთი (იგულისხმება ორმოცზე ხუთი ერთეულით მეტი). Prime Curios! 45 from the Prime Pages
46 (რიცხვი)

ორმოცდაექვსი — ორმოცდამეექვსე ნატურალური რიცხვი. არის ორმოცდახუთის მომდევნო და ორმოცდაშვიდის წინამდგომი. აღინიშნება სიმბოლოთი 46. 46 არის ლუწი და შედგენილი რიცხვი. სიტყვა „ორმოცდაექვსი“ რთული შედგენილობისაა და მისი პირვანდელი ვარიანტია ორი ოცი და ექვსი (იგულისხმება ორმოცზე ექვსი ერთეულით მეტი). Prime Curios! 46 from the Prime Pages
Ꙣ

Ꙣ, ꙣ — კირულური ასოების Д-სა და Г-ს ლიგატურა. გამოიყენება ძველსლავურ ენაში. Graphemica (Ꙣ) Graphemica (ꙣ)
Ꚉ

Ꚉ, ꚉ — კირულური ასოების Д-სა და З-ს ლიგატურა. გამოიყენება ძველსლავურ ენაში. Graphemica (Ꚉ) Graphemica (ꚉ)
Ꚁ

Ꚁ, ꚁ — არქაული კირილური დამწერლობის ასო. Graphemica (Ꚁ) Graphemica (ꚁ)
Ԫ

Ԫ, ԫ — კირულური ასოების Д-სა და Ж-ს ლიგატურა. გამოიყენება ძველსლავურ ენაში. Graphemica (Ԫ) Graphemica (ԫ)
Ԭ

Ԭ, ԭ — კირულური ასოების Д-სა და Ч-ს ლიგატურა. გამოიყენება ძველსლავურ ენაში. Graphemica (Ԭ) Graphemica (ԭ)
იურული პარკის ვიდეო თამაშების სია

1993 წელს, სრულმეტრაჟიანი ფილმის, „იურული პარკის“ დაანონსების შემდეგ, რომელიც დაფუძნებულია მაიკლ კრაიტონის ამავე სახელწოდების რომანზე, ვიდეო თამაშების დეველოპერმა კომპანიებმა Ocean Software, BlueSky Software და Sega მოიპოვეს ლიცენზია „იურული პარკის“ ვიდეო თამაშების წარმოებაზე. 1997 წელს სხვადასხვა დეველოპერმა, მათ შორის DreamWorks Interactive-მა და Appaloosa Interactive-მა შეიმუშავეს რამდენიმე თამაში 9 სხვადასხვა პლატფორმისთვის, რომლებიც დაამთხვიეს ფილმის გაგრძელების, იურული პარკი: დაკარგული ქვეყანა გამოსვლას. 2001 წელს შეიქმნა „იურული პარკი III“-ზე დაფუძნებული შვიდი თამაში, მათ შორის სამი Game Boy Advance-ისთვის და სამიც პერსონალური კომპიუტერებისათვის. 2015 წელს გამოვიდა თამაში „Lego Jurassic World“, რომელიც სერიის პირველ ოთხი ფილმის მოტივებზეა აგებული. 1994 წლის შემდეგ, აგრეთვე იწარმოება ისეთი თამაშები, რომელბიც პირდაპირ არ არის დაკავშირებული რომელიმე ფილმთან. „Jurassic Park“ საიტზე MobyGames
ო̈

ო̈ — დამატებითი ასო ქართული დამწერლობისათვის. წარმოადგენს ქართული ასო „ო“-სა და დიაკრიტიკული ნიშანის უმლაუტის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „ო“-სა და „უმლაუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
ზეთოვანი მცენარეები

ზეთოვანი მცენარეები — მცენარეები, რომლებიც მოჰყავთ ცხიმოვანი ზეთის მისაღებად. მათ განეკუთვნება ერთ- და მრავალწლოვან მცენარეთა სხვადასხვა ოჯახი რთულყვავილოვანებიდან — მზესუმზირა, ალისარჩული; პარკოსნებიდან — სოია, არაქისი; ზეთისხილისებრთაგან — ზეთისხილი; ჯვაროსნებიდან — რაფსი, მდოგვი, წიწმატასელი; რძილისებრთაგან — აბუსალათინი და სხვა. ზოგიერთი მათგანი (ქოქოსისა და ზეთოვანი პალმები, კაკაო და ტუნგი) ხეა, ზოგი — ბალახოვანი მცენარე (სოია, მზესუმზირა,რაფსი, სელი ზეთოვანი და სხვა). ზეთოვანი მცენარეთა უმეტესობა ცხიმოვან ზეთს აგროვებს თესლსა და ნაყოფში, ზოგი — გორგალში. ცხიმოვან ზეთს შეიცავს აგრეთვე სართავი კულტურების (ბამბა, სელი სართავი, კანაფი) თესლი, ზოგიერთი ეთერზეთოვანი მცენარე (ქინძი, კვლიავი, ანისული), კაკლოვანების ნაყოფი (კაკალი, ნუში). ცხიმოვან ზეთს იღებენ აგრეთვე სიმინდისა და ხორბლის თესლის ჩანასახისაგან, ატმისა და გარგარის თესლისაგან და სხვა. ზეთოვანი მცენარეები ზეთს შეიცავს შემდეგი რაოდენობით (%-ით აბსოლუტურ მშრალ ნივთიერებაზე): მზესუმზირა — 29-57, სოია — 15-26, მდოგვი — 20-45, სელი ზეთოვანი — 35-52, არაქისი — 41-57, რაფსი— 45-50, ზეთისხილი — 25-67, აბუსალათინი — 48-55 და სხვა. ჯაფარიძე ა., ქართული საბჭოთა ენციკლოპედია, ტ. 4, თბ., 1979. — გვ. 503.
უ̈

უ̈ — დამატებითი ასო ქართული დამწერლობისათვის. წარმოადგენს ქართული ასო „უ“-სა და დიაკრიტიკული ნიშანის უმლაუტის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „უ“-სა და „უმლაუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
ჯო ჯონსტონი

ჯო ჯონსტონი (ინგლ. Joe Johnston; დ. 13 მაისი, 1950) — ამერიკელი კინორეჟისორი და პროდიუსერი, რომელიც ყველაზე მეტად განთქმულია ისეთი ფილმებით როგორებიცაა „ძვირფასო, ბავშვები დავაპატარავე“ (1989), „ჯუმანჯი“ (1995), „იურული პარკი III“ (2001) და „კაპიტანი ამერიკა: პირველი შურისმაძიებელი“ (2011). ჯონსტონი დაიბადა ოსტინში, ტეხასის შტატში, 1950 წლის 13 მაისს. დაამთავრა კალიფორნიის შტატის უნივერსიტეტი. ჯო ცნობილია „ვარსკვლავური ომების“ ტრილოგიის კონცეპტ-არტისტობით. 1981 წელს გადაეცა ოსკარის ჯილდო „საუკეთესო ვიზუალური ეფექტებისთვის. მისი სარეჟისორი დებიუტი შედგა 1989 წელს, როდესაც გადაიღო კომედიური სათავგადასავლო ფილმი „ძვირფასო, ბავშვები დავაპატარავე“. ნომინირებულია დაჯილდოების სხვადასხვა ცერემონიალებზე, მათ შორის ჰიუგოს პრემიასა და სატურნის ჯილდოზე. შეგიძლიათ იხილოთ მედიაფაილები თემაზე „ჯო ჯონსტონი“ ვიკისაწყობში. ჯო ჯონსტონი კინოფილმების ინტერნეტ-მონაცემთა ბაზაში ჯო ჯონსტონი — AllMovie ჯო ჯონსტონი — Metacritic ჯო ჯონსტონი — Rotten Tomatoes ↑ Texas Birth Index, 1903–1997 (ივლისი, 2013). დაარქივებულია ორიგინალიდან — 2013-05-26. ციტირების თარიღი: 2018-08-05. ↑ Diaz, Victor. "Austin-born Oscar winner directs 'Captain America'" დაარქივებული 2012-03-31 საიტზე Wayback Machine. , Austin.YNN.com, 22 ივლისი, 2011. ↑ Buchanan, Jason. "Film > Film Biography > Joe Johnston", AllMovie.com, n.d.
ი̄

ი̄ — დამატებითი ასო ქართული დამწერლობისათვის. წარმოადგენს ქართული ასო „ი“-სა და დიაკრიტიკული ნიშანის მაკრონის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „ი“-სა და მაკრონის სიმბოლოებით შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
ო̄

ო̄ — დამატებითი ასო ქართული დამწერლობისათვის. წარმოადგენს ქართული ასო „ო“-სა და დიაკრიტიკული ნიშანის მაკრონის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „ო“-სა და მაკრონის სიმბოლოებით შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
უ̄

უ̄ — დამატებითი ასო ქართული დამწერლობისათვის. წარმოადგენს ქართული ასო „უ“-სა და დიაკრიტიკული ნიშანის მაკრონის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „უ“-სა და მაკრონის სიმბოლოებით შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
ჷ̄

ჷ̄ — დამატებითი ასო ქართული დამწერლობისათვის. წარმოადგენს ქართული ასო „ჷ“-სა და დიაკრიტიკული ნიშანის მაკრონის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „ჷ“-სა და მაკრონის სიმბოლოებით შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
ო̄̈

ო̄̈ — დამატებითი ასო ქართული დამწერლობისათვის. წარმოადგენს ქართული ასო „ო“-სა და დიაკრიტიკული ნიშნების მაკრონისა და უმლაუტის ერთობლიობას. გამოიყენება სვანურ ენაში. აღნიშნული გრაფემა წარმოადგენს, „ო“-სა და დიაკრიტიკული ნიშნების ერთობლიობას, რომელიც შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
უ̄̈

უ̄̈ — დამატებითი ასო ქართული დამწერლობისათვის. წარმოადგენს ქართული ასო „უ“-სა და დიაკრიტიკული ნიშნების მაკრონისა და უმლაუტის ერთობლიობას. გამოიყენება სვანურ ენაში. აღნიშნული გრაფემა წარმოადგენს, „უ“-სა და დიაკრიტიკული ნიშნების ერთობლიობას, რომელიც შემდეგნაირად ჩაიწერება: ვ. თოფურია, სვანური ენის სახელმძღვანელო, თბ., 2008
უ̂

უ̂, უბრჯგუ — დამატებითი ასო ქართული დამწერლობისათვის. წარმოადგენს ქართული ასო „უ“-სა და დიაკრიტიკული ნიშანის ერთობლიობას. გამოიყენება სვანურ ენაში. აღნიშნული გრაფემა წარმოადგენს, ორი გრაფემის, „უ“-სა და დიაკრიტიკული ნიშანის ერთობლიობას, რომელიც უნიკოდის სიმბოლოებით შემდეგნაირად ჩაიწერება: {{უბრჯგუ}} ვ. თოფურია, სვანური ენის სახელმძღვანელო, თბ., 2008
ზეითუნის ზეთი

ზეითუნის ზეთი — მცენარეული ზეთი; მიიღება ზეთისხილის ნაყოფის რბილობისაგან. შეიცავს ოლეინმჟავას გლიცერიდებს (დაახლოებით 80%), ლინოლმჟავას (დაახლოებით 7%) და ნაჯერი მჟავების გლიცერიდების (დაახლოებით 10%). იყენებენ საკონსერვო წარმოებაში, კულინარიაში, კოსმეტიკასა და მედიცინაში (ვიტამინებისა და საინიექციო პრეპარატების ხსნარების მოსამზადებლად). ვიკისაწყობში არის გვერდი თემაზე: ზეითუნის ზეთი ქსე, ტ. 4, გვ. 503, თბ., 1979
მაიკლ კანი

მაიკლ კანი (ინგლ. Michael Kahn; დ. 8 დეკემბერი, 1935, ნიუ-იორკი, აშშ) — ამერიკელი მემონტაჟე, ამერიკის მემონტაჟეთა საზოგადოების წევრი. იგი ცნობილია რეჟისორ სტივენ სპილბერგთან დიდხნიანი თანამშრობლობით. ოსკარის სამგზის და BAFTA-ს ორგზის ლაურეატი საუკეთესო მონტაჟისთვის. მისი ყველაზე განთქმული ნამუშევრებია „დაკარგული კიდობნის მაძიებლები“ (1981), „შინდლერის სია“ (1993), „რიგითი რაიანის გადასარჩენად“ (1998) და „ხელოვნური ინტელექტი“ (2001). Michael Kahn კინოფილმების ინტერნეტ-მონაცემთა ბაზაში ინტერვიუ მაიკლ კანთან დაარქივებული 2018-10-10 საიტზე Wayback Machine. — Cinema Editor ↑ Tapley, Kristopher (8 დეკემბერი, 2015). „Editor Michael Kahn on ‘Bridge of Spies’ and Four Decades of Steven Spielberg Magic“. Variety. ციტირების თარიღი: 17 სექტემბერი, 2017. შეამოწმეთ თარიღის პარამეტრი |accessdate= და |date=-ში (დახმარება) ↑ BAFTA Awards Search: Michael Kahn, awards.bafta.org
სინგლი

მუსიკაში სინგლი არის ერთი ან მეტი განსხვავებული სიმღერის მცირე მოცულობის ჩანაწერი. ის თავისუფალ გაყიდვაში მრავალ სხვადასხვა ფორმატში შეიძლება გამოვიდეს. გრამფირფიტის სინგლი შეიცავს ერთ ან რამდენიმე სიმღერას ტრადიციულ გრამაფონის ჩანაწერზე. ჩანაწერი, როგორც წესი 7-დიუმიანი ან 12-დიუმიანი შავი ვინილის დისკია, რომელიც 45 RPM-ით უკრავს. ↑ Britt, Bruce (August 10, 1989). „The 45-rpm single will soon be history“. Spokesman-Review. (Los Angeles Daily News). p. C4.
იურული პარკი (საუნდტრეკი)

Jurassic Park: Original Motion Picture Soundtrack — 1993 წელს გამოსული ფილმ „იურული პარკის“ საუნდტრეკი. კომპოზიტორი, დირიჟორი და პროდიუსერია ჯონ უილიამსი. ორკესტრირება გაუკეთეს ჯონ ნოიფილდმა, ალექსანდერ კარიჯმა და კონრად პოუპმა. საუნდრეკი გამოვიდა ლეიბლზე MCA Records 1993 წლის 20 მაისს. 2013 წლის 9 აპრილს გამოვიდა 20 წლის საიუბილეო გამოცემა ლეიბლზე Geffen Records, რომელიც დამატებით შეიცავდა ადრე გამოუცემელ მუსიკას. 2016 წლის 29 ნოემბერს, ჯონ უილიამსის საკოლექციო გამოცემა რემასტერირებული იქნა და შეუერთდა „დაკარგული სამყაროს“ საუნდტრეკს და გამოიცა ლეიბლზე La-La Land Records. 2013 წლის 9 აპრილს ფილმის გამოსვლიდან ოცი წლის თავზე, გამოიცა საუნდტრეკის ხელახალი გამოცემა ციფრული სახით ლეიბლზე Geffen Records, რომელიც შეიცავდა უილიამსის მიერ შერჩეულ 4 ბონუს სიმღერას. 2016 წლის 29 ნოემბერს „იურული პარკის“ საუნდტრეკის რემასტერინგული ვერსია კომპლექტში გამოვიდა „დაკარგული სამყაროს“ საუნდტრეკთან ერთად ლეიბლზე La-La Land Records. ეს ხელახალი გამოცემა შეიცავდა გაფართოებულ ტრეკებს ორიგინალი საუნდტრეკიდან და აგრეთვე 4 ბონუს სიმღერას მე-20 საიუბილეო გამოცემიდან. იურული პარკი — Allmusic იურული პარკი — Discogs იურული პარკი — MusicBrainz ↑ Remastered Jurassic Park Soundtrack Includes 4 Unreleased John Williams Tracks - Music Connection Magazine. ↑ Unreleased Music set to be released in New John Williams 4 CD set - Jurassic Outpost (25 ნოემბერი, 2016).
ღრომის წმინდა თევდორეს ეკლესია

ღრომის წმინდა თევდორეს ეკლესია — ეკლესია ახალციხის მუნიციპალიტეტის სოფელ წყორძასა და ანდრიაწმინდას შორის, ნასოფლარ ღრომის მახლობლად. აგებულია შუა საუკუნეებში. ეკლესია დარბაზული ტიპისაა. აგებულია თლილი ქვით, აქვს ქვის გადახურვა. ყურადსაღებია სახურავის კეხის მორთულობა. აღმოსავლეთით, კეხზე ქვით გამოქანდაკებული ცხვრის თავია გამოსახული, რომელიც მთელ ფასადს აგვირგვინებს, ხოლო დასავლეთის კეხზე ეკლესიის მცირე მოდელი ყოფილა გამოსახული. ბერიძე ვ. სამცხის ხუროთმოძღვრული ძეგლები, თბ., 1970
კრის მარტინი

კრისტოფერ ენტონი მარტინი (დ. 2 მარტი, 1977 ) — როკ-ჯგუფ Coldplay-ს წამყვანი ვოკალისტი, ზოგჯერ კი წამყვანი გიტარისტი და პიანისტი. მისი ყოფილი მეუღლეა ჰოლივუდის ცნობილი მსახიობი გვინეთ პელტროუ. კრისი დაიბადა ექსეტერში, დევონში და იყო ყველაზე უფროსი ხუთ ბავშვს შორის. მისი მამა, ენტონი მარტინი, არის ყოფილი ბუხჰალტერი, ხოლო დედა, ელისონ მარტინი მუსიკის მასწავლებელია. მარტინმა თავდაპირველად განათლება ექსეტერის კათედრალურ სკოლაში მიიღო. სწორედ იქ ჩამოაყალიბა მან თავისი პირველი ჯგუფი, The Rocking Honkies, რომელშიც ნიკ რეპტონი და აივენ გრონოუ შედიოდნენ. ჯგუფის პირველი საკონცერტო გამოსვლა მსმენელებს არ მოეწონა. ექსეტერის სკოლის შემდეგ მარტინი მოხვდა ბიჭების დამოუკიდებელ, შერბორნის სკოლაში. იქ მან გაიცნო Coldplay-ს მომავალი მენეჯერი ფილ ჰარვი. შემდგომში კრისი ლონდონის უნივერსიტეტის კოლეჯში გადავიდა. ის ანტიკური სამყაროს ისტორიასა და ბერძნულ და ლათინურ ენებს სწავლობდა. ამ სასწავლებელში მან გაიცნო Coldplay-ს მომავალი მუსიკოსები, ჯონი ბაკლენდი, უილ ჩემპიონი და გაი ბერიმენი შეგიძლიათ იხილოთ მედიაფაილები თემაზე „კრის მარტინი“ ვიკისაწყობში. Coldplay.com კრის მარტინი კინოფილმების ინტერნეტ-მონაცემთა ბაზაში ↑ დაარქივებული ასლი. დაარქივებულია ორიგინალიდან — 2008-12-10. ციტირების თარიღი: 2008-12-10. ↑ http://www.guardian.co.uk/music/2003/dec/07/popandrock ↑ http://www.dailymail.co.uk/tvshowbiz/article-203666/The-genteel-Mr-Paltrow.html ↑ დაარქივებული ასლი. დაარქივებულია ორიგინალიდან — 2019-12-13. ციტირების თარიღი: 2011-03-28. ↑ http://news.bbc.co.uk/1/hi/entertainment/1183008.stm
კორეის გვიანი სამი სამეფო

კორეის გვიანი სამი სამეფოს (კორ. 후삼국 시대, 892—936) შემადგენლობაში შედიოდა სილა, ჰუპექჩე (გვიანი პექჩე), ტხებონი (გვიანი კოგურიო). უკანასკნელი ორი, კორეის სამი სამეფოს მემკვიდრე გაერთიანებული იყო სილაში. კორეის ისტორიის ეს პერიოდი შიდა არეულობის შედეგია, რომელიც დედოფალ ჩინსონის დროს მიმდინარეობდა. ტხებონი, რომლის მმართველი თავიდანვე გახდა კუნ ე, დაპყრობილ იქნა ტხეჯოს მიერ, რომელმაც ასევე დაიმორჩილა ჰუპექჩე და სილა. 936 წელს ტხეჯომ ახალი სახელმწიფოს, კორიოს ფორმირებაზე განაცხადა. ამ პერიოდში კორეის სამმა სამეფომ არსებობა შეწყვიტა. კორეის ისტორია კორეა და სამი სამეფოს პერიოდი
ურავლის ტრიკონქი

ურავლის ტრიკონქი — ეკლესია ახალციხის მუნიციპალიტეტის სოფელ ურაველში. მდებარეობს სოფელ ხეოთისაკენ მიმავალი გზის მარცხენა მხარეს ხევში. არქიტექტურული ნიშნებით თარიღდება XI საუკუნით. ეკლესია მცირე ზომისაა და წარმოადგენს ტრიკონქის ტიპის ნაგებობას. ნაგებია წითელი, თითქმის აგურისფერი ქვით. ტაძრის გეგმა ჯვრის მოხაზულობისაა, რომლის აღმოსავლეთი, სამხრეთი და ჩრდილოეთი მკლავები შიგნიდან ნახევარწრიულადაა მომრგვალებული. აღნიშნული ტიპის ნაგებობები საქართველოში XI საუკუნეზე გვიან აღარ გვხვდება. შენობას შერჩენილი აქვს მცირეოდენი მოხატულობა და წარწერა, რომელიც უთარიღოა. ბერიძე ვ. სამცხის ხუროთმოძღვრული ძეგლები, თბ., 1970
47 (რიცხვი)

ორმოცდაშვიდი — ორმოცდამეშვიდე ნატურალური რიცხვი. არის ორმოცდაექვსის მომდევნო და ორმოცდარვის წინამდგომი. აღინიშნება სიმბოლოთი 47. 47 არის კენტი და მარტივი რიცხვი. სიტყვა „ორმოცდაშვიდი“ რთული შედგენილობისაა და მისი პირვანდელი ვარიანტია ორი ოცი და შვიდი (იგულისხმება ორმოცზე შვიდი ერთეულით მეტი). Prime Curios! 47 from the Prime Pages Frequently Asked Questions about 47 and The 47 Society Pomona College's Star Trek Connection Star Trek Voyager and the Number 47 - Featurette 47 in the Alias fandom (from the All Alias Guide)
48 (რიცხვი)

ორმოცდარვა — ორმოცდამერვე ნატურალური რიცხვი. არის ორმოცდაშვიდის მომდევნო და ორმოცდაცხრის წინამდგომი. აღინიშნება სიმბოლოთი 48. 48 არის ლუწი და შედგენილი რიცხვი. სიტყვა „ორმოცდარვა“ რთული შედგენილობისაა და მისი პირვანდელი ვარიანტია ორი ოცი და რვა (იგულისხმება ორმოცზე რვა ერთეულით მეტი). Prime Curios! 48 from the Prime Pages
49 (რიცხვი)

ორმოცდაცხრა — ორმოცდამეცხრე ნატურალური რიცხვი. არის ორმოცდარვის მომდევნო და ორმოცდაათის წინამდგომი. აღინიშნება სიმბოლოთი 49. 49 არის კენტი და შედგენილი რიცხვი. სიტყვა „ორმოცდაცხრა“ რთული შედგენილობისაა და მისი პირვანდელი ვარიანტია ორი ოცი და ცხრა (იგულისხმება ორმოცზე ცხრა ერთეულით მეტი). Prime Curios! 49 from the Prime Pages
Škoda Artic

Škoda Artic (იგივე ForCity Smart, ყოფილი Transtech Artic) — დაბალიატაკიანი შესახსრული ტრამვაის ვაგონი, დამზადებული ფინური ფირმა Transtech-ის მიერ, რომელიც Škoda Transportation-ის შვილობილი კომპანიაა. შემუშავდა ჰელსინკისთვის. Škoda Artic არის სამსექციური სრულად დაბალიატაკიანი ტრამვაი ოთხი მბრუნავი ურიკით და რვა გამწევი ღერძით. აქვს ჰაერით გაგრილებადი ასინქრონულ ამძრავიანი მოტორები და კონუსურშუბლა გადამყვანებით დაკავშირებულია IGBT გამწევ გარდამქმნელებთან. ვაგონის ძარას აქვს თბოიზოლაცია, ორმაგი ფანჯრები, გათბობა და კონდიცირება. ტრამვაის სიგრძე 27,6 მ-ია, ხოლო მისი ლიანდაგის სიგანე 1მ. იტევს 199 მგზავრს. იატაკის სიმაღლე კართან — 36 სმ. 2015 წლიდან სულ დამზადდა 40 ვაგონი. შეგიძლიათ იხილოთ მედიაფაილები თემაზე „Škoda Artic“ ვიკისაწყობში. New trams for Helsinki, a site presenting the new model ↑ ჰელსინკი, Škoda ForCity Smart Artic. Vehicles List. Transphoto.ru (2018-01-28).
Resident Evil 2 (2019 წლის ვიდეო თამაში)

Resident Evil 2 (იაპონ. Biohazard RE:2) — Survival horror-ის ჟანრის ვიდეო თამაში, რომელიც შექმნა და გამოსცა იაპონურმა კომპანია Capcom-მა. ის არის 1998 წელს გამოსული ვიდეო თამაშ „Resident Evil 2“-ის რიმეიკი. სიუჟეტი მიმდინარეობს პოლიციელის, ლეონ სკოტ კენედისა და კლერ რედფილდის გარშემო, რომლებიც ცდილობენ ზომბებით მოცული ქალაქ რაკუნ-სიტიდან გაღწევას. თამაში გამოვიდა 2019 წლის 25 იანვარს PlayStation 4-ზე, Windows-სა და Xbox One-ზე. „Resident Evil 2“-ისგან განსხვავებით და „Resident Evil 4“-ის მსგავასდ, მასში ვირტუალური კამერა წარმოდგენილია მესამე პირის ხედვით. მეორე ნაწილის რიმეიკის შექმნის იდეა Capcom-ს ჯერ კიდევ პირველი ნაწილის რიმეიკის „Resident Evil“-ის შემდეგ მოუვიდა. მაგრამ იმ დროისთვის სერიის შემქმნელი სინძი მიკამი დაკავებული იყო Resident Evil 4-ზე მუშაობით, შესაბამისად პროექტზე მუშაობა დროებით შეწყდა. 2015 წელს Capcom-მა განაცხადა, რომ მიმდინარეობდა მეორე ნაწილის რიმეიკზე მუშაობა. 2018 წელს E3-ის ცერემონიალზე ნაჩვენები იქნა თამაშის პირველი ტრეილერი „Resident Evil 2“-ს წილად ხვდა უმაღლესი შეფასებები კრიტიკოსებისაგან. თამაშმა ასევე გაიმარჯვა რამდენიმე პრესტიჟულ დაჯილდოებაზე, მათ შორის — Golden Joystick Awards, NAVGTR Awards, D.I.C.E. Awards და სხვა. 2018 წლის E3-ის ცერემონიალის დამთავრების შემდეგ, Game Critics Awards-ის დაჯილდოებაზე დასახელდა „შოუს საუკეთესო მოვლენად“. საერთო განხილვების საიტ Metacritic-ზე თამაშის PC ვერსია ფლობს 89/100, PS4-ის ვერსია — 91/100, ხოლო XONE-ის ვერსია – 93/100. თამაში წარმატებული აღმოჩნდა კომერციულადაც, 2019 წლის მონაცემებით მსოფლიოს მასშტაბით თამაშის გაყიდვების რაოდენობა ხუთ მილიონ ეგზემპლარს აღემატება. შეგიძლიათ იხილოთ მედიაფაილები თემაზე „Resident Evil 2“ ვიკისაწყობში. ოფიციალური საიტი ↑ Osborn, Alex. (June 11, 2018) E3 2018: Resident Evil 2 Remake Release Date Announced en-US. ციტირების თარიღი: June 13, 2018. ↑ Espineli, Matt. (12 ივნისი, 2018) E3 2018: Resident Evil 2 Remake Is Familiar But Terrifying In New Ways en-US. ციტირების თარიღი: 13 ივნისი, 2018. ↑ 三並達也×三上真司 独占対談. ハイパーカプコンスペシャル (Japanese). Sony Magazines Inc. June 11, 2002. ↑ Senior, Tom. Resident Evil 2 Remake is in development. დაარქივებულია ორიგინალიდან — 25 იანვარი, 2018. ციტირების თარიღი: 25 იანვარი, 2018. ↑ McWhertor, Michael. Resident Evil 2 remake revealed, coming January 2019. დაარქივებულია ორიგინალიდან — 12 ივნისი, 2018. ციტირების თარიღი: 12 ივნისი, 2018. ↑ Fogel, Stefanie. Game Critics Awards 2018 Names ‘Resident Evil 2’ Remake Best of Show. ციტირების თარიღი: 12 ივლისი, 2018. ↑ Resident Evil 2 for PC Reviews. Metacritic. დაარქივებულია ორიგინალიდან — 31 მაისი, 2019. ციტირების თარიღი: 22 იანვარი, 2019. ↑ Resident Evil 2 for PlayStation 4 Reviews. Metacritic. დაარქივებულია ორიგინალიდან — 31 მაისი, 2019. ციტირების თარიღი: 25 მარტი, 2019. ↑ Resident Evil 2 for Xbox One Reviews. Metacritic. დაარქივებულია ორიგინალიდან — 31 მაისი, 2019. ციტირების თარიღი: 22 იანვარი, 2019. ↑ Kerr, Chris. Resident Evil 2 remake has passed 5 million sales. დაარქივებულია ორიგინალიდან — 11 დეკემბერი, 2019. ციტირების თარიღი: 11 December 2019.